**Pielikums Nr.2**

Cenu aptaujas “Vieglo automašīnu stāvlaukuma izbūves SIA “Cēsu klīnika” objektos būvuzraudzība” uzaicinājumam

(ID Nr. CK 2023/12/CA)

**Vieglo automašīnu stāvlaukuma izbūves SIA “Cēsu klīnika” objektos būvuzraudzība**

**CENU APTAUJA Nr. 2023/12/CA**

**Darba uzdevums - tehniskā specifikācija**

**Informācija par iepirkuma priekšmetu:**

1. Cenu aptaujas mērķis ir noslēgt pakalpojuma līgumu par būvuzraudzības darbu veikšanu būvobjektam, kam projektu izstrādājis ceļu būves projektētājs Ivo Pāss, Sert.Nr.3-01118.

[BIS-BL-667320-7779](https://bis.gov.lv/bisp/lv/portal/bis_cases/667320/documents)

Links uz būvprojektu: <https://smart.cesuklinika.lv/index.php/s/rLEsp6j2Ftk9xsT>

1. Projekta risinājumi paredz vieglo automašīnu stāvlaukuma izbūvi īpašumā Slimnīcas iela 9

un Turaidas iela 5a, Cēsis, Cēsu novads. Risinājumos iekļauta arī pievedceļa pārbūve posmā no

Turaidas ielas. Īpašuma Slimnīcas iela zemes vienotais kadastra apzīmējums. 42010060830, kadastra Nr. 42010060830, īpašuma Turaidas iela 5a, zemes vienotais kadastra apzīmējums 42010060092, kadastra Nr. 42010060100. Stāvlaukuma

teritorijā paredzēts jauns apgaismojums un lietus kanalizācijas tīkli.

1. Pakalpojuma nodrošināšana tiek finansēta SIA “Cēsu klīnika” līdzekļiem.

**Pakalpojuma sniegšanas vieta:**

Slimnīcas ielā 9 un Turaidas iela 5a, Cēsis, SIA “Cēsu klīnika”.

**Pakalpojuma izpildes termiņš:**

Būvuzraudzība ir jāuzsāk 5 (piecu) darba dienu laikā pēc būvuzraudzības līguma parakstīšanas un jāveic līdz visu darbu pabeigšanai un nodošanai Pasūtītājam. Paredzamais būvniecības, tātad būvuzraudzības laiks ir 12 nedēļas.

**Darba uzdevums:**

1. Būvuzraudzību veikt saskaņā ar izstrādāto projekta dokumentāciju.
2. Objekta būvuzraudzība jāveic atbilstoši LR Būvniecības likuma, Ministru kabineta 2014.gada 19.augusta noteikumiem Nr.500 ,,Vispārīgie būvnoteikumi” un citiem būvniecību un būvuzraudzību reglamentējošiem normatīvajiem aktiem.
3. Pretendents darbam nodrošina kvalificētus speciālistus, būvdarbu līgumā paredzēto būvdarbu uzraudzības veikšanai. Kā arī nodrošina nepārtrauktu būvniecības procesa uzraudzību, tas ir - Būvdarbu uzraudzību veic, kad vien tiek veikti būvdarbi.
4. Neviens no būvuzraudzībā iesaistītajiem darbiniekiem nedrīkst būt interešu konfliktā savu pienākumu ietvaros.
5. Nodrošināt norādīto būvuzraudzības speciālistu pastāvīgu un regulāru atrašanos objektā saskaņā ar noslodzes grafiku, **kuru saskaņos** **pēc pakalpojuma līguma noslēgšanas.** Būvuzraudzības speciālistiem **saskaņā ar noslodzes grafiku**, **objektā** ir jābūt ne mazāk ka divas reizes nedēļā.
6. Pretendenta rīcībā paredzamā līguma izpildei ir **ceļu būvdarbu būvuzraugs** kas veic arī Atbildīgā būvuzrauga pienākumus (ar spēkā esošo sertifikātu ēku vai ceļu būvdarbu būvuzraudzībā) ar pieredzi būvuzraudzības veikšanā sertificētajā sfērā **(atbilstoši cenu aptaujas priekšmetam)** pēdējo 5 (piecu) gadu laikā vismaz 1 (vienā) līdzvērtīgā objektā (Pielikums Nr.3).
7. Pretendenta rīcībā paredzamā līguma izpildei ir šādi speciālisti (Pielikums Nr.3.1):
   1. **ūdensapgādes un kanalizācijas sistēmas izbūves būvuzraugs** (ar spēkā esošu sertifikātu ūdensapgādes un kanalizācijas sistēmu būvdarbu būvuzraudzībā);
   2. **elektroietaišu izbūves darbu būvuzraugs (spriegums līdz 1 kolovoltam)** (ar spēkā esošu sertifikātu elektroietaišu sistēmu būvdarbu būvuzraudzībā).
8. Viens speciālists var tikt piesaistīts vairākās specialitātēs.
9. Vienā specialitātē var piesaistīt tikai vienu sertificētu speciālistu. Speciālista aizvietošana pieļaujama tikai ar pasūtītāja rakstisku saskaņošanu un tam ir jāatbilst šī darba uzdevuma prasībām.
10. Gadījumā, ja pretendents darbu izpildē piesaista ārvalstu speciālistus, tas iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgta vispārīgā vienošanās, tas ne vēlāk kā piecu darbdienu laikā no vispārīgās vienošanās noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
11. Būvuzraudzību ir tiesīgs veikt tikai no būvdarbu veicēja un būvprojekta izstrādātāja neatkarīgs būvkomersants. Par būvuzraugu nevar būt persona, kurai ir darba attiecības ar būvkomersantu, kas veic piegādes uzraugāmajam objektam.
12. Pretendents nodrošina, ka pēc Pasūtītāja pārstāvja pieprasījuma būvuzraugs objektā ierodas nekavējoties.
13. Atbildīgā būvuzrauga pienākumi:
    1. pirms būvdarbu uzsākšanas izstrādāt un saskaņot ar pasūtītāju būvuzraudzības plānu;
    2. pirms darbu uzsākšanas saskaņo Darbu veikšanas projektu.(DOP)
    3. pārbauda, vai būvuzņēmēja rīcībā ir būvdarbu veikšanai nepieciešamā dokumentācija;
    4. pārbauda būvdarbu secības un kvalitātes atbilstību Būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
    5. pārbauda būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
    6. pārbauda veikto būvdarbu apjomus;
    7. pārbauda inženiersistēmu atbilstību būvprojekta risinājumiem;
    8. izdara ierakstus elektroniski BIS, tai skaitā par objekta pārbaudēs konstatētiem trūkumiem un atbildīgā būvdarbu vadītāja prombūtni;
    9. vizuāli fiksē (piemēram, fotogrāfijā) būvuzraudzības plānā noteikto būvdarbu posmu pabeigšanu;
    10. piedalās segto darbu un citu izpildīto būvdarbu pieņemšanā; tai skaitā kontrolē izpildes kvalitāti;
    11. pieņem tikai tos būvdarbus, kas izpildīti atbilstoši būvprojektam un normatīvajos aktos noteiktajām prasībām;
    12. kontrolē būvdarbu žurnālā ierakstīto norādījumu izpildi;
    13. ziņo Pasūtītājam un atbildīgajām institūcijām par būvniecību reglamentējošo normatīvo aktu pārkāpumiem būvdarbu sagatavošanas un izpildes laikā, kā arī par atkāpēm no būvprojekta;
    14. paraksta segto darbu, būvdarbu nodošanas - pieņemšanas u.c. aktus, piedalās būvdarbu nodošanā Pasūtītājam;
    15. paraksta apliecinājumu par būves gatavību ekspluatācijai un piedalās būves pieņemšanā ekspluatācijā;
    16. 5 (piecu) darba dienu laikā izskata un sniedz vērtējumu par būvuzņēmēja iesniegto darbu veikšanas projektu, segto darbu aktiem, izpildshēmām, kā arī izskata un saskaņo paveikto darbu ikmēneša izpildes;
    17. organizē, vada un protokolē būvsapulces. Būvsapulces notiek visā Līguma izpildes laikā pēc vajadzības, bet ne retāk kā 1 (vienu) reizi nedēļā. Būvsapulcē piedalās, būvdarbu veicēju pārstāvji, pasūtītāja pārstāvji, autoruzraugs. Protokola kopija jāizsūta sapulces dalībniekiem elektroniski uz norādītajiem e – pastiem 3 (trīs) darba dienu laikā;
    18. ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, darba aizsardzību, vides aizsardzību un ugunsdrošību vai ir pretrunā ar tiesību aktos izvirzītajām prasībām, izpildītājam nekavējoties ir jāziņo Pasūtītāja pārstāvim (t.sk. rakstiski) un jāpieņem atbilstošs lēmums, nododot rīkojumu Būvuzņēmējam par apdraudējuma vai problēmas novēršanu.
14. Pakalpojuma sniegšana notiek valsts valodā.
15. Atbildīgo būvuzraugu civiltiesiskās atbildības apdrošināšana tiek veikta atbilstoši 19.08.2014. Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un atbilstoši nolikuma 7.pielikuma Vispārīgās vienošanās 6.pielikuma Līgumā noteiktajam. Apdrošināšanu veic tikai iepirkuma uzvarētājs ne vēlāk kā vienu darba dienu pirms attiecīgā līguma noslēgšanas.

**Iesniedzamie dokumenti:**

1. Pieteikums - Finanšu piedāvājums (Pielikums Nr.1);
2. Darba uzdevums-tehniskā specifikācija (Pielikums Nr.2);
3. Pretendenta un būvuzrauga pieredzes saraksti (Pielikumi Nr.3 un Nr.3.1).

**Kontaktpersonas:**

Par iepirkuma priekšmetu – Jānis Štefenbergs, Ēku ekspluatācijas daļas vadītājs

e-pasts: [janis.stefenbergs@cesuklinika.lv](mailto:janis.stefenbergs@cesuklinika.lv) , tel: +371 28334588

Par cenu aptaujas organizēšanu – iepirkumu komisijas priekšsēdētāja Aija Beizitere, e- pasts: [iepirkumi@cesuklinika.lv](mailto:iepirkumi@cesuklinika.lv)

**Piedāvājuma iesniegšanas vieta:** elektroniski e-pastā: **iepirkumi@cesuklinika.lv.**